section_heading: Manchester United
paragraph_text: Debitirao je 15. kolovoza 1998. protiv Evertona, gdje je odigrao svih 90 minuta. Prva dva pogotka je zabio 8. rujna 1998. Charlton Athleticu, kad upisuje i prvu asistenciju. Yorke je sezonu završio kao najbolji strijelac Premier Lige uz Michaela Owena i Jimmya Floyda Hasselbainka s 18 golova, a osvojio je i nagradu Igrača sezone Premier Lige. Yorke je pridonio ulasku Manchester Uniteda u finale Lige prvaka golovima protiv Bayern Münchena, Barcelone, Intera i Juventusa. U samom finalu njegova kvaliteta nije došla do izražaja, ali je zamjena Andya Colea, Ole Gunnar Solskjaer zabio u 93. minuti za potpuni preokret te donio Crvenim vragovima naslov prvaka Europe. Manchester United je također bio i pobjednik FA Kupa, što znači da su osvojili trebl.